stanford-oval/wikipedia huggingface dataset:
קרב אוויר
מאפיינים > סוגי קרבות קלאסיים > סוגי יעפים ושמירת מקום ביתרון מלא

מטוס ביתרון מלא יכול לשמור את מקומו על מנת לשחוק את הפוטנציאל של המטוס השני עד להגעה למצב ירי נוח, או לבצע יעף תותח על המטוס השני.
יעף קירור – מצב בו המטוס ביתרון מצביע מאחורי המטוס בחיסרון. במצב זה אפילו תוקף מהיר בהרבה מיריבו יצליח לשמור בדרך כלל את מצב היתרון תוך שמירה על מהירותו. צורת טיסה זאת אופיינית בקרב אוויר כאשר המטוס ביתרון מגיע ליעף בזווית צידוד גבוהה יחסית למטוס בחיסרון. יעף הקירור "מקרר" את הזווית בין המטוסים, כלומר מפחית אותה. עם "סידור" הזווית יוכל לבצע יעף תותח נוח.
חיתוך קדימה וסנפשוט – המטוס ביתרון מצביע לפני המטוס בחיסרון. במצב זה המטוס ביתרון חותך קדימה היות שהוא ברדיוס פנימי, מקצר את הטווח למטוס בחיסרון, ומגדיל את הזווית בין המטוסים. אם הוא מצליח להגיע לטווח תותח בזווית נוחה או יוכל לבצע יעף. בסוף יעף מסוג כזה המטוס התוקף עלול "להשפך" קדימה, ולכן הוא נחשב יעף אגרסיבי מאוד. מול מטרה שמתמרנת בחריפות, זהו סוג היעף היחיד האפשרי.
יעף הצבעה  – המטוס ביתרון מצביע על המטוס בחיסרון. בהצבעה הרודף משיג את יריבו הרבה יותר לאט מחיתוך קדימה, אך הוא דורש פניות קלות יותר. שימושי בעיקר בירי על מטרה לא מתמרנת, אשר טסה ישר ולא דורשת היסט בשביל לפגוע בה.
| יעף קירור | חיתוך קדימה וסנפשוט | יעף הצבעה |
| --- | --- | --- |
| לחצו להגדלה  איור הממחיש יעף קירור משלוש נקודות מבט: המתקיף, המתגונן ומסלולי הטיסה. במרדף זה המטוס המתקיף מכוון אל מאחורי המטוס המתגונן (כפי שרואים מנקודת מבטו, כאשר הכוונת מאחורי המתגונן). הטייס המתגונן יכול לזהות זאת אם הוא רואה את גבו של המטוס המתקיף.  באיור מסלולי הטיסה (משמאל למטה) מומחש קצב הפנייה המתון של המטוס המתקיף, והמרחק שהוא שומר מיריבו. | לחצו להגדלה  איור הממחיש חיתוך קדימה משלוש נקודות מבט: המתקיף, המתגונן ומסלולי הטיסה (לחצו להגדלה). במרדף זה המטוס המתקיף מכוון לפני המטוס המתגונן (כפי שרואים מנקודת מבטו, כאשר הכוונת מלפני המתגונן), הטייס המתגונן יכול לזהות זאת אם הוא רואה את גחונו של המטוס המתקיף. באיור מסלולי הטיסה (משמאל למטה) מומחש קצב הפנייה החריף של המטוס המתקיף שצריך להקדים את יריבו בפנייה. בסוג מרדף זה המטוס המתקיף מסוגל להשיג את יריבו, לעיתים אפילו אם יריבו מהיר ממנו. | לחצו להגדלה  איור הממחיש הצבעה משלוש נקודות מבט: המתקיף, המתגונן ומסלולי הטיסה (לחצו להגדלה). במרדף זה המטוס המתקיף מכוון בדיוק אל המטוס המתגונן (כפי שרואים מנקודת מבטו, כאשר הכוונת נמצאת על המתגונן). הטייס המתגונן יכול לזהות זאת אם הוא רואה בדיוק את היטל הפנים של המטוס היריב. בכוונות ישנות (קבועות) במצב זה הכדורים שנורים על מטרה מתמרנת יחלפו מאחוריה, ולא יפגעו בה כפי שהכוונת מתארת. |
מאפיינים > סוגי קרבות קלאסיים > קרב מספריים

בקרב זה המטוסים מתחילים בדרך כלל במצב שוויוני. הקרב מתחיל בסדרה של הפיכות אחד כלפי השני, ועם ההקטנה במהירות המטוסים מתייצבים על המהירות המינימלית של המטוס, על סף הזדקרות. במהירות זאת כל מטוס מנסה לטוס הכי לאט שאפשר, על מנת לגרום למטוס היריב להתקדם קדימה ולהגיע למצב של חיסרון.
מאפיינים > סוגי קרבות קלאסיים > ירי בהיסט

כדורים ופגזים הנורים מתותחי מטוס שוהים באוויר זמן מסוים (חלקי שנייה עד מספר שניות) עד הגעתם לאזור המטרה. ירי המכוון בדיוק לעבר מטרה מתמרנת (כלומר עם האף למטוס המתגונן כמו במרדף טהור) יחמיץ את המטרה. כדי לפגוע במטרה מתמרנת התוקף צריך לירות בהטיה מסוימת, עם האף לפני המטרה, כמו במרדף מוביל. אופן ירי זה מכונה ירי בהיסט. במטוסים המשתמשים בכוונות ישנות כגון כוונת רפלקטיבית, שבהן צלב הכוונת קבוע, צריך הטייס להעריך בעצמו את ההיסט הדרוש כדי לפגוע במטרה. במטוסים מודרניים יותר המשתמשים בתצוגה עילית, מערכת בקרת הירי מציגה בפני הטייס כוונת "צפה", המשנה את מיקומה על גבי הצג באופן רציף בהתאם לתמרוני המטוס. במהלך קרב אוויר, כוונת זו חוזה למעשה את מסלול המעוף הצפוי של הפגזים בהתחשב באופן תמרונו של המטוס, ובשילוב עם נתוני הטווח למטרה וכיוון תנועתה, מציגה בפני הטייס את הנקודה בה יימצאו הפגזים במרחק המתאים למרחק מהמטרה, כאשר כל שנדרש מהטייס הוא להכניס את המטרה למרכז הכוונת וללחוץ על ההדק.
לא הייתה לי שיטה לירי. זה בהחלט עניין של רגש אשר כישורים אלה מפתחים. אני הייתי בחזית חמש וחצי שנים, ואתה פשוט מרגיש כאשר אתה מוביל במידה הנכונה.
מאפיינים > סוגי קרבות קלאסיים > פוטנציאל ומשמעותו

בקרבות אוויר נודעת חשיבות רבה לאנרגיה של המטוס, שמכונה "פוטנציאל" בז'רגון טייסי חיל האוויר. הוא כולל אנרגיה קינטית (מהירות) ואנרגיה פוטנציאלית (גובה). המטוסים יכולים בנקל להמיר מהירות לגובה, בעזרת טיפוס, וניתן להמיר גובה למהירות על ידי צלילה. מטוס שיש לו יתרון אנרגטי במהירות או בגובה יכול לנצלו כדי לשלוט בקרב.
מתקיף בעל יתרון גובה יכול לצלול ולתקוף את יריבו ממגוון זוויות ומצבים שלא מתאפשרים במצב של שוויון אנרגטי. לחלופין, תוקף עם יתרון מהירות יכול להשיג את יריבו, ולאחר התקיפה להמיר את מהירותו ביתרון גובה בו יריבו לא יוכל להשיג אותו ("לנתק מגע"). שימוש לא מושכל ביתרון יכול להביא לעמדת נחיתות. לדוגמה, קשה לתמרן ליתרון מלא עם מהירות גבוהה מדי ביחס למתגונן. בנוסף, על ידי תמרון מתאים יכול המתגונן לגרום ליריבו לחלוף על פניו אל מקום ירי נוח למתגונן.
הטקטיקה המקובלת להתגוננות כאשר נמצאים בנחיתות אנרגטית, היא למצוא את המקומות בהם המטוס היריב אינו מצביע עליך על מנת לצבור מהירות בעצמך, איתה תוכל להשתמש כדי להתגונן בהמשך.
אל תאפשר [לאויב] לגרור אותך לטיפוס חד או פנייה כדי לבזבז את המהירות שלך.
מאפיינים > סוגי קרבות קלאסיים > עבודת צוות

מבנה של זוג מטוסים הוא קונספט ששורשיו בתחילת מלחמת העולם הראשונה, כפי שנכתב לעיל. קרבות "אחד על אחד" הם בעייתיים בשדה הקרב כיוון שטייס המרוכז בקרב מול יריב אחד חשוף לתקיפת פתע של יריב נוסף. עיון בהיסטוריה של קרבות האוויר מלמד כי 80 עד 90 אחוז מהטייסים המופלים לא היו מודעים לסכנה עד לרגע התקיפה.
אין לך עיניים מאחור, אין לך עיניים מלמטה... אם אתה לבד יש לך יותר מדי שטח מת.
מטוסי קרב חד-מושביים, במיוחד, לא מאפשרים לטייס לבדוק את כל הצדדים כל הזמן, ומותירים הרבה "שטחים מתים" בשדה הראייה של הטייס, לדוגמה מאחורי המטוס ומתחתיו. אף על פי שטייס יכול לכסות שטחים אלה על ידי גלגולים ופניות, אלה לא יאפשרו כיסוי סדיר של אותן נקודות מתות, ויריב המתקיף במהירות גבוהה עדיין יוכל לנצל אותן לטובתו. הבעיה הופכת לקריטית כאשר הטייס עסוק בקרב ובתפעול הנשק, הדורשים את תשומת לבו המלאה, ולא מתאפשר לו לזהות סכנות מאחור. מבנה של צמד (או יותר) מאפשר לשני הטייסים חיפוי הדדי, כלומר להגן זה על זה לפני קרב, ובזמן קרב מאפשר למוביל לתקוף בידיעה שהנקודות המתות שלו מוגנות על ידי בן זוגו. בנוסף שיטה זאת מאפשרת יישום של עקרון צבאי נושן של ריכוז הכוחות, שכן כוח אש גדול יותר מופנה כנגד האויב.
למרות הפשטות לכאורה של העיקרון של עזרה הדדית, טקטיקות ותורות לחימה רבות פותחו כדי לנצל את יתרונותיה, עם אפקטיביות משתנה בתנאי קרב וטכנולוגיה שונים.
מאפיינים > סוגי קרבות קלאסיים > קרבות אוויר קלאסיים כיום

כאשר בשלהי שנות ה-60 של המאה ה-20 החליטו הוגי דעות צבאיים שעתיד קרבות האוויר הוא הטיל, הטכנולוגיה ותורת הלחימה לא היו בשלים מספיק כדי להגשים תחזית זו. מאז היו פריצות דרך טכנולוגיות שאיפשרו ליצור טילים אמינים יותר, מדויקים ושימושיים ולוחמת טילים הפכה לטקטיקה המרכזית בקרב אוויר מודרני. עם זאת, הקרב הצמוד בו שני המטוסים מתמרנים לשם הגעה לעמדת ירי בתותחים, לא נזנח. זאת בעיקר בשל הבשלת טכנולוגיות חמקנות ולוחמה אלקטרונית, המקשות על מטוס קרב להינעל על יריבו ועל הטיל להישאר נעול על מטרתו בצורה יעילה. התותחים נשארו החימוש האמין היחיד בשימושם של מטוסי הקרב, כלומר היחיד החסין בפני לוחמה אלקטרונית.
מאפיינים > קרב אוויר מודרני

קרב אוויר מודרני מאופיין בדרך כלל בשימוש באמצעים טכנולוגיים כדי ליירט ולהפיל את היריב. לאחר מלחמת קוריאה גבר השימוש באמצעים אלו, ומספר מטוסים אף תוכננו ללא תותחים כחלק מהמגמה להסתמך על טכנולוגית מכ"ם וטילי אוויר-אוויר כנשק עיקרי. ההסתמכות על הטכנולוגיה הוכחה כבעייתית שכן הטכנולוגיה לא הייתה בשלה מספיק כדי להתמודד עם תנאי השטח, כפי שכבר תואר לעיל.
עם שיפור הטכנולוגיה והבשלתה השתנה המצב, וכיום אמצעים טכנולוגיים אלו הפכו לכלי המלחמה העיקריים בקרבות אוויר, ולעומתם הפלות תותחים הפכו לנדירות הרבה יותר.
כיום זה חשוב יותר לשלוט על [...] כלי הנשק המתוחכמים, אולי אף יותר חשוב מלהיות טייס טוב, כדי לעשות את השימוש המיטבי במערכת.
מאפיינים > קרב אוויר מודרני > יירוט

תפקידו של גורם הבקרה האווירית (קרקעי או מוטס) הוא לכוון את המיירטים במסלול המיטבי ליירוט. בשל תפקיד זה מערכי שליטה ובקרה הם גורם חשוב בקרבות אוויר מודרניים, שכן הם אלו שצריכים לזהות את מטוסי האויב בזירה, להנחות את המטוסים המיירטים ולתת להם יתרון התחלתי בקרב אוויר. בקרב אוויר מודרני היכולת לשלוט על שטח אווירי שלם שוללת למעשה את אי הוודאות שהייתה קיימת בקרבות קלאסיים בכך מאפשרת יירוט והפלה בטווחים של מעבר לטווח הראייה ומונעת התקלות של הכוחות ללא התראה. כלומר, בקרב אוויר מודרני קטן הסיכוי לפגוש במקרה מטוס אויב ורוב רובם של קרבות האוויר המודרניים הם תוצאה של יירוט מוקדם של כוחות על ידי בקרים המנתחים את המצב בשטח האווירי שלהם וקובעים איזה כוח לשלוח לאן ואיך.
לדוגמה, במלחמת ששת הימים הושגו רוב הפלות המיגים על ידי מטוסי מיראז' של חיל האוויר הישראלי בעזרת יירוט שכוון בידי בקרים, שהצליחו לכוון את המיראז'ים אל מאחורי מטוסי האויב ובכך נתנו להם יתרון משמעותי.
מאפיינים > קרב אוויר מודרני > מכ"ם ולוחמה אלקטרונית

המכ"ם אפשר לראשונה לטייס לראות את כל היריבים שלפניו, אפילו בתנאי ראות קשים ובמרחקים גדולים מעבר לטווח הראייה. יכולתו של המכ"ם לא רק לעקוב אלא גם להינעל ולהנחות טילי אוויר-אוויר למטרה הפכו אותו לכלי העיקרי בקרבות האוויר.
אחד החסרונות העיקריים של המכ"ם הוא שניתן לזהות את האותות שלו במרחקים גדולים בהרבה מטווח העבודה שלו (המרחק בו מכ"ם מסוגל להינעל על מטרה ולזהות אותה), כמו פנס בלילה המאפשר ראות עד מרחק מסוים אבל הופך את המשתמש בו לבולט למרחקים גדולים בהרבה. מערכות מיוחדות תוכננו להתריע על קליטת שידורי מכ"ם לטייס (RWR).
חולשה נוספת של המכ"ם היא רגישותו לשיבוש האותות. כאשר טכניקת השידור של דגם מכ"ם מסוים ידועה לאויב, הוא יוכל לייצר מכשור שישבש אותה וימנע מהמכ"ם פעולה תקינה, ונדרשת טכניקת שיבוש שונה עבור סוגי מכ"ם שונים. שיבוש אלקטרוני מהווה את הנדבך העיקרי בהגנה האקטיבית של מטוס כנגד איומים שונים כגון מטוסים אחרים או טילי נ"מ.
מאפיינים > קרב אוויר מודרני > נשק מונחה ואמצעי נגד

החימוש המונחה הופיע לראשונה בשלהי מלחמת העולם השנייה בידי הגרמנים, אשר פיתחו טיל אוויר-אוויר מונחה ידנית על ידי חוט חשמלי. החימוש אפשר למטוס המתקיף מבני ענק של מפציצים להישאר בטווח ביטחון מהמטרה שלו כאשר הוא מנווט את הטיל אליה. הטיל לא נכנס לשימוש מבצעי, אך הוא סיפק את הבסיס לעקרונות הנשק המונחה, שהפכו לנושא מחקר ופיתוח של טכנולוגיות ושל תורות לחימה שעיקרן יירוט. הטיל המונחה המבצעי הראשון היה ה-AIM-9 – טיל מונחה חום, שהתביית על קרינת התת-אדום של מנוע המטרה. הטיל הפך במהרה לחימוש סטנדרטי עבור מטוסי קרב ומיירטים מערביים בני הדור השני. חסרונותיו של טיל זה ואחרים מסוגו (במיוחד בדגמיהם המוקדמים) היו חוסר היכולת להינעל על מטרה שהיא מעבר לזווית הראיה של החיישן התת-אדום, חוסר היכולת להינעל על מטרה מהכיוון הקדמי שלה (ממנו לא רואים את המנוע), והטווח המוגבל שבו הטיל יכול להינעל על מטרה. עם השנים השתפרה הטכנולוגיה, כאשר טילים הפכו לאמינים יותר ולבעלי יכולת נעילה ברדיוס ותחום זוויות גדולים יותר.
ההגנה הראשונה שאומצה נגד נשק מונחה הייתה הלוחמה האלקטרונית, בצורת פודים עם מכשירי שיבוש אקטיבי שיכלו לזהות נעילת מכ"ם, שיגור טיל, ולשבש נעילת מכ"ם על המטוס. ההגנה הזאת הייתה מוגבלת בשל התפתחות מהירה של המכ"מים וריבוי סוגי מכ"מים שיכולים לשדר באזור אחד, שכן פוד שיבוש יחיד אינו מסוגל לחסום את כל התדרים וטכניקות השידור בו-זמנית. אמצעי ההגנה הבאים שפותחו היו מוץ ונורי הטעיה.
מוץ הוא פיסות ארוכות ודקות של חומר מוליך חשמלית (בדרך כלל אלומיניום), המחזירות קרינת מכ"ם. שיגור פיסות אלו מאחורי המטוס יכול לבלבל את מכ"ם האויב, ולגרום לו לאבד את הנעילה ולהפסיק לרדוף אחרי המטוס המתגונן. נורי הטעייה מיועדים נגד טילים מונחי חום המתבייתים על הקרינה האינפרא אדומה שמנוע המטוס פולט. הנור מטעה את הטיל על ידי יצירת מקור חום עז "המאפיל" על חום המנוע וגורם לטיל לחשוב שהנור הוא המטרה.
התפשטות טכניקות הגנה נגד טילים מונחים הביאו לפיתוח אמצעי נגד המיועדים להתגבר עליהן, ובכך ללוחמה אלקטרונית (ל"א) בין מערכות ליירוט ומערכות להתגוננות. דוגמה ראשונית הייתה שיפור התוכנה של הטילים ובעיקר האופן שבו הטיל מנתח את המטרה, ללא שיפור בחיישן התת-אדום עצמו. התפתחות מאוחרת יותר היא חיישן תת-אדום בעל יכולת הדמיה ברזולוציה גבוהה, המאפשרת לטיל לראות לא רק את הנקודה החמה בגוף המטוס אלא גם את שאר הגוף, וכך לנתח את מראה המטרה ולקבוע האם המטרה היא מטוס או לא. בנוסף, טיל יכול להבדיל בין מטוס לנור על פי אופן הטיסה השונה. אמצעי נגד שיכול להתמודד כנגד טיל בעל ביות עם הדמיה הוא מטרת דמה נגררת, אשר המטוס המתגונן מסוגל לפרוש במרחק בטוח מאחוריו, כיוון שלמטרת הדמה יש גוף ובהיותה נגררת על ידי מטוס, גם טסה באופן דומה.
מאפיינים > קרב אוויר מודרני > זריזות-על

באווירודינמיקה זריזותו של מטוס נקבעת על ידי עומס הכנף (היחס בין המשקל לשטח הכנף של המטוס), כלומר ככל שיש יותר שטח כנף ופחות משקל, המטוס יוכל לפנות טוב ומהר יותר. בנוסף לכך, בסוף המאה ה-20 הדחף הווקטורי – מנועים המסוגלים לכוון את הדחף שלהם לכיוונים שונים בעזרת נחירי פליטה מתכווננים. בעזרת יכולת זו מסוגל מטוס להתגבר על מגבלות אווירודינמיות שונות (כגון מהירות הזדקרות וזווית התקפה) ולבצע תמרונים שנחשבו בעבר לבלתי אפשריים מבחינה אווירודינמית, כגון פנייה בזוויות התקפה גבוהות במיוחד, או תמרונים תוך כדי הזדקרות. תמרונים קיצוניים אלו נקראים תמרוני עבר-הזדקרות (Post Stall). אף על פי שתמרונים אלו מרשימים מאוד, יעילותם בקרבות אוויר מוגבלת שכן ככל שהמטוס מבצע תמרון חריף יותר כך הוא מבזבז יותר אנרגיה (מהירות אוויר), ובמיוחד נפגעת יכולתו לנתק מגע ולברוח או להשיג את יריבו. השימושים העיקריים בתמרונים אלו בקרבות אוויר הם לצורך פנייה חדה כדי להפוך את כיוון הטיסה ולפגוש את האויב, או תמרון מבזבז אנרגיה כדי לגרום לאויב לחלוף על פני המטוס (overshoot).
אימון

אימוני קרבות אוויר הם גורם מכריע באופן התנהלות קרבות אמיתיים, אשר בא לידי ביטוי במורכבות ובאלמנטים השונים המבוצעים בקרב. קרב אוויר אופייני נמשך דקות בודדות בהן שני המטוסים (או יותר) מתמרנים במהירות גבוהה, שבה המרחב הקיים מספיק רק להחלטות של רגע, כאשר כל אחת מההחלטות קריטית ויכולה להפוך את הקרב על פיו.
טייסים לא מנוסים נוטים לבצע שגיאות אופייניות שמקטינות את סיכויי הניצחון. הראשונה והבולטת היא התלהבות ומוטיבציית יתר, הגורמת בדרך כלל לטייס לוותר על כללי הזהירות, כמו שמירה על מבנה ועל קשר עין. תכונה אופיינית נוספת היא אגרסיביות יתר, כלומר השאיפה של הטייס לחתור למגע עם היריב ולהפילו מהר: כאשר הטייס אגרסיבי יתר על המידה הוא ינסה לשים את הכוונת על היריב בכל מחיר, תוך תמרונים אגרסיביים וזוללי אנרגיה. תמרונים כאלו יכולים להפוך את הקרב ולהעביר את הטייס למצב של מגננה. טייס לא מנוסה המוצא את עצמו במגננה, יפנה באופן אינסטינקטיבי לברוח ולנתק מגע, מה שלרוב נותן ליריב יתרון. לעומתו, טייס מנוסה יפנה אל תוך ההתקפה, בניסיון להפוך את היוצרות ולקחת את היוזמה לידיו.
תכונות אלו של טייסים מתחילים אינן רצויות ולכן נדרשים אימונים מפרכים כדי לפתח אצל הטייס את המידה הנכונה של האגרסיביות, את המשמעת הנדרשת כדי לשרוד את הקרבות (הן בשמירת מבנה והן בשמירת כללי בטיחות בסיסיים) ואת היכולת לחשוב קדימה כדי לנהל קרב אוויר בהצלחה.
אימון > מבנה תרגילים ואימונים

האימונים מתחלקים למספר דוקטרינות קרב:
קרב אוויר בודדים (קא"ב) – אנרגיה ופנייה, בו הטייס לומד לתמרן נגד מטוס זהה ונגד מטוס שונה. בהתמודדות עם מטוס דומה לומד הטייס את הטקטיקות הבסיסיות הנדרשות להשגת יתרון, משום שמטוס היריב הוא אותו מטוס ואין לו חולשות או יתרונות מולו. התמודדות מול מטוס שונה מלמדת את הטייס לנצל את נקודות החוזק של מטוסו מול מטוסים אחרים, תוך למידת חולשות שיוכל לנצל בהתמודדות עם מטוסים דומים (לדוגמה מטוס מתמרן היטב מול מטוס אנרגטי).
קרב בודד נגד זוג (בנ"ז) – בו לומד הטייס כיצד לנצל נכון את היתרון המספרי, ואיך לנהל קרב בסיסי כזוג. הוא לומד טקטיקות המחייבות את היריב לבחור מטרה אחת במקום כל המבנה, כך שהוא נאלץ לתמרן נגד מטוס אחד בלבד בזמן שהמטוס השני חופשי לתקוף אותו.
קרב אוויר זוגות (קא"ז) – בו לומד הטייס כיצד להתמודד כנגד מבנה. קרב אוויר אמיתי הוא לרוב כנגד מבנה של לפחות זוג אחד.
קרב אוויר של מספר לא מוגבל של מטוסים – בסוג קרב זה יש להתמודד לא רק עם מספר מבני יריב אלא גם עם מבנים ידידותיים שיש לשמור איתם על קשר כדי למנוע ירי דו-צדדי וללמוד לנתב את כוח האש בצורה המיטבית.
האימונים כוללים גם כמה מצבים ייחודיים איתם נדרש הטייס להתמודד, לדוגמה: קא"ב בו מטוס אחד מתחיל מעמדת נחיתות אנרגטית (גובה או מהירות); קרב אחד על אחד עם יתרון מצבי, לדוגמה מטוס אחד מאחורי יריבו, וכדומה. בכל אלה לא אמור הטייס בהכרח לנצח או להפסיד, הרעיון הוא לתת לו את הניסיון והידע להתמודד עם מצב זה או אחר.
אימון > הבנת היריב

תורת האימון גורסת שיש לדעת את האויב. הבנת הטקטיקות והמכשור של היריב נותנות הן יתרון טקטי והן פסיכולוגי.
בחילות שונים ישנן טייסות המתמחות בביום אויב. הן משתמשות בתורות לחימה של היריב ואף מתאימות את יכולות מטוסיהן לאלה של מטוסי האויב (כלומר הטייס המדמה את האויב לומד איך להתאים את הטיסה ליכולות האויב) כדי לספק את הדימוי המדויק ביותר.
אחד מההישגים שלנו בתקופה זאת היה ה"הקרקס הנודד של רוזאריוס". זאת הייתה טייסת המורכבת מכל מטוסי השלל השמישים לטיסה שיכולנו לשים עליהם את ידינו. הטייסת נדדה במערב מיחידה ליחידה כדי להדריך את טייסינו בטכנולוגיה של האויב, והמפקדים יכלו לקחת את המטוסים לטיסה בעצמם. כך גילינו שהיינו מעריכים את הביצועים שלהם יתר על המידה. הקרקס היה הצלחה כבירה.
לדוגמה, כאשר לקח חיל האוויר הישראלי מטוס מיג-21 כשלל‏, בוצעו טיסות מבחן רבות להבנת יכולותיו ותכונותיו של המטוס. טייסים אחדים הורשו לטוס עליו בעוד אחרים התאמנו נגדו. אימונים אלו נשאו פרי ונתנו לטייסי חיל האוויר את הכלים והביטחון העצמי להתמודד מול המטוס המתקדם, שבאותה תקופה סופק לצבאות ערב.
אימון > תחקור

כמו בכל מבצע צבאי, לפני כל משימה יש לבצע תדריך כדי שמהלך המבצע וכל הדקויות בו יהיו ברורות לכל המעורבים, ולאחריה יש לבצע תחקיר להסקת מסקנות והפקת לקחים. במשימות אוויריות התחקיר הפך להכרח מקצועי וכלי לימוד מרכזי בו כל טייס סוקר את פעולותיו ואת פעולות שאר חברי המבנה בזמן המשימה או האימון, כדי להפיק את מרב התובנות. בחיל האוויר הישראלי, לדוגמה, אף מקובלת הסיסמה: "טסים בשביל לתחקר".
שתי שיטות של תחקור קרב אוויר נפוצות במיוחד: האחת מסתמכת על דברי הטייסים המתארים לפי זיכרונם את מהלך הקרב, והשנייה טכנולוגית, בה משתמשים בסרט הטיסה או בנתוני טלמטריה להבנת הקרב.
תחקור הטייסים לוקה בחוסר אמינות מסוים של גרסאותיהם בשל זיכרון לא מושלם, בלבול בזמן הטיסה או רצון "להגן על האגו". לעומת זאת, המידע בסרט או בנתונים הוא ודאי, אך לא יכול לבטא מחשבות ותחושות.
שתי השיטות הן בעלות נקודת מבט מוגבלת ולא מתארות את מהלך הקרב במלואו ולכן משלבים ביניהן כדי לקבל את מרב המידע.
ראו גם

רשימת קרבות אוויר
חיל האוויר הישראלי: קרבות ומבצעים
קרב אוויר (סרט)
לקריאה נוספת

Fighter Combat - The Art and Science of Air-to -Air Combat, by Robert Shaw. ISBN 0870210599.
Dog-Fight, Aerial tactics of the aces of World War I. by Norman Franks. ISBN 1853675512.
Mirage III vs MiG-21, Six Day War 1967 - Osprey by Shlomo Aloni. ISBN 1846039479.
Allied Fighter Aces - The Air Combat Tactics and Techniques of World War II, By M.Spick. ISBN 1853675873.
MODERN FIGHTER AIRCRAFT TECHNOLOGY AND TACTICS, by Anthony Tronbrough. ISBN 1852604263.
Jagdstraffel 2 'boelke' - Von Richthofen's Mentor, by Greg VanWyngarden. ISBN 1846032032.
Strategy for Defeat The Luftwaffe 1933-1945, Williamson Murray. ISBN 0898757975.
שירותים נסתרים ברשת Tor

לוגו תוכנת Tor
רשימה זו מוצגת בסדר אלפביתי לפי קטגוריות שונות של שירותים נסתרים בעלי סיומת onion. (אנ') הנגישים באמצעות רשת Tor. חלק מהשירותים נגישים באמצעות Tor בלבד. הרשימה לא כוללת שירותים שאינם פעילים.
גולשים ללא דפדפן שמותאם לגלישה ברשת Tor יכולים להשתמש באתר TOR2WEB (אנ') כדי לגשת לעמודים אלו, או להוריד דפדפן Tor. אתר TOR2WEB אינו מספק אנונימיות לגולש.
השירותים הנסתרים

רשת Tor היא רשת המנתבת תקשורת מוצפנת ואנונימית בין מחשבים על גבי רשת האינטרנט באמצעות רשת של צמתים הנקראת "רשת Tor". שרתים המותאמים לקבל תקשורת רק דרך רשת Tor נקראים השירותים הנסתרים של Tor (מאנגלית: Tor hidden services). רשת זו של שרתים מהווה את הרשת האפלה הגדולה והידועה ביותר. השירותים הנסתרים הם מחשבים שפועלים כצמתים ברשת Tor, אך הם עצמם נמעני המידע ולכן אין צורך לשלוח מידע מפוענח ב"רשת השקופה" (אנגלית: Clearnet. כינוי בקרב משתמשי Tor ורשתות אפלות אחרות ל-World Wide Web). סוג זה של הצפנה נקרא "הצפנה מקצה-לקצה". לשירות נסתר ברשת Tor ניתן לגשת רק באמצעות כתובת ה-onion שלו, כתובת שרשת Tor מסוגלת להבין ולנתב מידע אליה וממנה על מנת להסתיר את כתובת ה-IP של השרת ושל הגולש. רשת Tor היא רשת שעוצבה להיות מבוזרת, ולכן אין רשימה מסודרת של כל כתובות ה-onion, אם כי ישנם אתרים האוספים כתובות של שירותים מוכרים ופומביים.
שירותים נסתרים לפי קטגוריה > אחסון טקסטים (Pastebin)

DeepPaste
Pasta – שירות Pastebin בקוד פתוח המאפשר לשתף טקסטים.
PastePad – שירות Pastebin.
שירותים נסתרים לפי קטגוריה > בידור

CgAn Radio – תחנת הרדיו של קבוצת אנונימוס.
Deep Web in a Nutshell – (בתרגום חופשי: "הרשת האפלה על קצה המזלג"), פרודיה על הרשת האפלה.
Deep Web Radio – תחנת רדיו עם מגוון ז'אנרים.
not Evil Zork – מנוע חיפוש לשירותים נסתרים שבין היתר מאפשר לשחק במשחק זורק.
שירותים נסתרים לפי קטגוריה > העלאה ושיתוף קבצים

Daniels portal – פורטל עם מגוון שירותים, בין היתר מאפשר העלאה של קבצים.
OnionShare – תוכנה שבאמצעותה ניתן לשתף קבצים באופן אנונימי על גבי רשת השירותים הנסתרים של Tor.
Riseup Pad – שירות מבוסס Etherpad (אנ'), המאפשר לכתוב טקסט שיתופי.
SecureDrop (אנ') – פלטפורמה המאפשרת תקשורת מאובטחת בין עיתונאים למקורותיהם.
שירותים נסתרים לפי קטגוריה > חדשות, וארכיונים של מסמכים

Cryptome (אנ') – ארכיון הכולל מסמכים העוסקים בנושאים כגון ביטחון לאומי, הערכת מודיעין, סודיות ממשלתית, קריפטוגרפיה, פרטיות, חופש הביטוי, וכו'.
CryptoParty (אנ') – תנועה עולמית ששמה לה למטרה ללמד ולהכיר לכלל הציבור דרכים ואמצעי הצפנה המסייעים בשמירה על פרטיות.
DeepDotWeb (אנ') – מגזין חדשותי העוסק בחדשות הקשורות לעולם הדארקנט, בדגש על שווקים ברשת האפלה.
פרופבליקה – אתר חדשותי ללא מטרת רווח.
security in-a-box – מדריך מקוון הכולל טקטיקות ודרכים לשמירה על פרטיות באמצעים דיגיטליים.
The Tin Hat – בלוג עם מגוון כתבות בנושאי טכנולוגיה ופרטיות.
WikiLeaks – השירות הנסתר של WikiLeaks שבאמצעותו ניתן להדליף מסמכים לאתר.
שירותים נסתרים לפי קטגוריה > מנועי חיפוש

Ahmia (אנ') – מנוע חיפוש המאנדקס כתובות onion. (שירותים נסתרים ברשת Tor) וכתובות i2p. (שירותים נסתרים ברשת I2P).
Candle – מנוע חיפוש המאנדקס כתובות onion.
Caronte
DuckDuckGo (אנ') – מנוע חיפוש המאנדקס אתרי Clearnet.
Grams (אנ') – מנוע חיפוש המאפשר לחפש מוצרים במספר רחב של שווקים ברשת האפלה.
not Evil – מנוע חיפוש המאנדקס כתובות onion.
Sci-Hub (אנ') – מנוע חיפוש שבאמצעותו ניתן לעקוף חומות-תשלום, ולגשת למסמכים אקדמאיים.
Searx – מנוע-על המאנדקס אתרי Clearnet.
The Pirate Bay
TORCH
Torrentz2.eu (אנ') – מנוע-על המאנדקס טורנטים ממגוון אתרים.
שירותים נסתרים לפי קטגוריה > פיננסים

Bitcoin Blender – שירות ותיק ופופולרי לערבול מטבעות וירטואליים (אנ'), נפרץ באוקטובר 2014 אך נשאר פעיל לאחר שבעל השירות הבטיח לשלם בחזרה את המטבעות שאבדו.
BitCloak – מערבל מטבעות וירטואליים חדש שנוצר בפברואר 2016.
BITMIXER.IO
Blockchain.info (אנ')
Helix – שירות ותיק לערבול מטבעות וירטואליים מבית מנוע החיפוש "Grams".
PenguinMixer – מערבל מטבעות וירטואליים בקוד פתוח.
שירותים נסתרים לפי קטגוריה > פרויקטים בקוד פתוח

Debian
GnuPG – גרסת הקוד הפתוח לתוכנת PGP שנועדה להצפנה ואימות מידע.
Whonix
Qubes OS
Tor – רשימת כל השירותים הנסתרים של פרויקט Tor.
Tor metrics – פרויקט המאפשר לראות מידע סטטיסטי אודות רשת Tor.
TorStatus – פרויקט המציג סטטיסטיקות ומידע אודות רשת Tor.
Privoxy (אנ') – תוכנה חופשית לניתוב התעבורה באמצעות שרת פרוקסי, בעלת אפשרויות מתקדמות למניפולציה של המידע המועבר.
שירותים נסתרים לפי קטגוריה > רשימות של שירותים נסתרים ופורטלים

The Hidden Wiki (אנ')
Matrix Directory – רשימת שירותים נסתרים לפי קטגוריות.
שירותים נסתרים לפי קטגוריה > רשתות חברתיות ופורומים

Dark Web Israel – אתר בשפה העברית שמאפשר להתכתב עם משתמשים.
facebookcorewwwi.onion (אנ') – השירות הנסתר הרשמי של אתר פייסבוק.
שירותים נסתרים לפי קטגוריה > שרתי מפתחות PGP ציבוריים

keys.calyxinstitute.org
pgp.key-server.io
zimmermann.mayfirst.org
שירותים נסתרים לפי קטגוריה > שרתי IRC/XMPP

| --- | --- |
 Calyx  CyberGuerrilla  Darkscience  freenode (אנ') (אימות SASL נדרש):  HackInt  Riseup  securejabber.me
שירותים נסתרים לפי קטגוריה > תקשורת ודואר אלקטרוני

Bitmessage.ch (אנ')
Cock.li
Elude.in – שירות דואר אלקטרוני חדש שפורסם ב-14 ביוני 2017.
Mail2Tor
ProtonMail (אנ')
Ricochet (אנ')
Riseup
SecMail.pro
Sinbox
TorBox – ספק דואר אלקטרוני המקבל תקשורת רק ברשת Tor.
Tor Messenger (אנ')